
PARLAMENTUL ROMÂNIEI
CAMERA DEPUTAŢILOR
COMISIA PENTRU CONSTITUȚIONALITATE
Nr. 4c-37/39/2021 
Bucureşti, 12.05.2021

	


BIROULUI PERMENENT
AL

CAMEREI DEPUTAȚILOR
Vă înaintăm, alăturat, RAPORTUL asupra Legii  pentru modificarea Legii nr. 213/1998 privind bunurile proprietate publică şi pentru trecerea unui imobil din domeniul public al statului şi din administrarea Instituţiei Prefectului – Judeţul Bacău, în domeniul public al judeţului Bacău, aflată în procedură de reexaminare ca urmare a Deciziei Curții Constituționale nr.565 din 19 septembrie 2018, publicată în Monitorul Oficial al României, Partea I, nr.958 din 13 noiembrie 2018, transmisă cu adresa nr. PL.x 219/2018 din 8 februarie 2021.
	     P R E Ş E D I N T E

Ringo DĂMUREANU

                                                                                                     Bucureşti, 12.05.2021
                                                                                                     PLx 219/2018 
RAPORT 
asupra Legii  pentru modificarea Legii nr. 213/1998 privind bunurile proprietate publică şi pentru trecerea unui imobil din domeniul public al statului şi din administrarea Instituţiei Prefectului – Judeţul Bacău, în domeniul public al judeţului Bacău
În conformitate cu prevederile art.135 din Regulamentul Camerei Deputaţilor, republicat, cu modificările şi completările ulterioare, Comisia pentru constituționalitate a fost sesizată cu reexaminarea Legii  pentru modificarea Legii nr.213/1998 privind bunurile proprietate publică şi pentru trecerea unui imobil din domeniul public al statului şi din administrarea Instituţiei Prefectului – Judeţul Bacău, în domeniul public al judeţului Bacău, aflată în procedură de reexaminare ca urmare a Deciziei Curții Constituționale nr.565 din                      19 septembrie 2018, publicată în Monitorul Oficial al României, Partea I, nr. 958 din 13 noiembrie 2018, transmisă cu adresa PLx 219/2018/2021.
Această Lege, adoptată de Parlamentul României, cu respectarea prevederilor  art.75 și art.76 alin (1) din Constituția României, republicată a fost transmisă spre promulgare Președintelui României la data de 10 iulie 2018.

Președintele României a trimis în data de 27 iulie 2018 o sesizare de neconstituționalitate referitoare la prevederile Legii pentru modificarea Legii nr.213/1998 privind bunurile proprietate publică şi pentru trecerea unui imobil din domeniul public al statului şi din administrarea Instituţiei Prefectului – Judeţul Bacău, în domeniul public al judeţului Bacău.
Ca urmare a sesizării de neconstituționalitate, Curtea Constituțională a pronunțat Decizia nr. 565 din 19 septembrie 2020, publicată în Monitorul Oficial al României, Partea I, nr. 958 din 13 noiembrie 2018, prin care admite obiecția de neconstituționalitate formulată și constată că Legea este neconstituțională în ansamblul său.
Senatul, în calitate de primă Cameră sesizată, a respins Legea ca urmare a Deciziei Curții Constituționale nr. 565/2018, care a declarat Legea neconstituțională în ansamblul său, în ședința din 18 februarie 2019.
Potrivit prevederilor art. 75 din Constituția României, republicată și ale art.91    alin (9) pct.2 din Regulamentul Camerei Deputaților, republicat, cu modificările şi completările ulterioare, Camera Deputaților este Cameră Decizională.
Guvernul prin adresa nr.3288/13.05.2020 precizează că nu susține adoptarea inițiativei legislative.
Membrii Comisiei pentru constituționalitate au examinat Legea, Decizia Curții  Constituționale nr. 565/2018 și documentele anexate, în ședința din data de      12 mai 2021. 

Din numărul total de 13 membri ai Comisiei pentru constituționalitate au participat la şedinţă 12 deputaţi.
Membrii Comisiei pentru constituționalitate au hotărât, cu majoritate de voturi, respingerea Legii  pentru modificarea Legii nr. 213/1998 privind bunurile proprietate publică şi pentru trecerea unui imobil din domeniul public al statului şi din administrarea Instituţiei Prefectului – Judeţul Bacău, în domeniul public al judeţului Bacău. 
În raport cu obiectul și conținutul său, actul normativ face parte din categoria legilor organice.
	                 P R E Ş E D I N T E
               Ringo DĂMUREANU
	      S E C R E T A R
Laurenţiu-Nicolae CAZAN


	
	


Consilieri parlamentari,








Roxana David

